system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Althing?
assistant
Althing (în limba islandeză modernă, Alþingi; în norvegiana veche, Alþing) este denumirea Parlamentului islandez, însemnând literar ansamblul tuturor lucrurilor [Islandei]. 

Fiind fondat în anul 930, ca o adunare în aer liber, la Þingvellir, (câmpiile ansamblului), situate la aproximativ 45 km est de ceea ce urma să devină ulterior capitala țării, Reykjavík, Athing-ul este, de facto, cel mai vechi parlament continuu funcțional din lume. De asemenea, fondarea sa a marcat începutul existenței statului organizat islandez.

Scurt istoric

1262 - 1799 
Fondat în anul 930, Althing a continuat să funcționeze neîntrerupt, până în 1799, chiar și după unirea Islandei cu statul norvegian, în 1262, chiar dacă funcția sa a fost schimbată. După 1799, în mod oficial, parlamentul islandez a întrerupt pentru ceva timp activitatea sa oficială, dar în realitate nu a existat un adevărat hiatus, întrucât reprezentanții diferitelor localități se întâlneau periodic pentru a discuta puncte comune de interes.

1844 - prezent 
Oficial, a fost reactivat în 1844 și a fost mutat la Reykjavík, unde a continuat să funcționeze neîntrerupt până astăzi. Începând cu 1881, Athing-ul este găzduit de clădirea de azi, Alþingishús din Reykjavík, clădire construită din piatră.

Constituția Islandei prevede existența a șase circumscripții electorale cu posibilitatea de a crește acest număr la șapte. Limita circumscripțiilor, care alege fiecare câte nouă membri, este fixată de legislație. Suplimentar, fiecărui partid politic i se alocă locuri în parlament proporțional cu numărul de voturi la rangul de națiune, astfel încât locurile din parlament să reflecte cât se poate de bine susținerea la nivel național. Orice partid trebuie să câștige minimum 5% din sufragiile exprimate pentru a putea fi acceptat în adunarea legislativă. Participarea la vot în Islanda este deosebit de ridicată, în mod normal 85% din populația aptă de vot participă la votare. Președinta în exercițiu a Althing-ului este Sólveig Pétursdóttir.

Alegeri recente 

 Alegeri parlamentare în Islanda,2003
 Alegeri parlamentare în Islanda,2007
 Alegeri parlamentare în Islanda,2009
 Alegeri parlamentare în Islanda,2013
 Alegeri parlamentare în Islanda,2016
 Alegeri parlamentare în Islanda,2017

Date importante 
 930 - 1262 vikingii ocupatori ai Islandei fondează o societate remarcabilă ce se întrunea anual pentru luarea deciziilor
 1262 - 1845 Islanda intră în autoritatea Norvegiei și Althingul are o putere redusă
 1845 - 1874 Islanda devine provincie daneză dar Althingul rămâne o autoritate parțială
 1874 - Odată cu nașterea Constituției Islandeze Althingul își recapată puterea

Rezultatele din 2017

Note 
1Gunnar Örlygsson, parlamentar originar al Partidului Liberal (Frjálslynda flokkurinn) a trecut la 11 mai 2005 la Partidul Independenței (Sjálfstæðisflokkinn), modificând astfel proporția inițială a alegerilor de 22 la 4 în 23 la 3.

Legături externe 
 Informații generale despre Althingi 
 Alþingi galerie de fotografii -- from www.islandsmyndir.is

Fondări în 930
 
Islanda
Islanda
Islanda
Politica Islandei
Puterea legislativă
Ting